section_heading: Sirevi koji su zaslužili nositi znak Izvorno hrvatsko
paragraph_text: Caprodur je tvrdi sir od kozjeg mlijeka kojeg proizvodi Vindija d.d. a dobitnik je zlatne medalje na Svjetskom ocjenjivanju sireva („World cheese awards“) u Londonu i srebrne na ocjenjivanju njemačkoga poljoprivrednog udruženja „DLG“. Ime je dobio od latinskih riječi capra, što znači koza, i dur što znači tvrd. Kvaliteta Caprodura potječe od kozjeg mlijeka i nastavlja se u procesu obrade uz stalan nadzor tehnologa, a specifičan okus i aromu sir dobiva zrenjem u Brinju podno Velebita gdje se u vrlo oštrim prijelazima miješaju kontinentalna i mediteranska klima.